Det pågår for tiden en kamp om begrepene i rusfeltet.

De etablerte aktørene i narkotikapolitikken opplever et stadig økende press fra omverdenen. Samtidig som tilhengerne av endringer fremhever skadene som forbudspolitikken forårsaker, forsøker Actis å klamre seg fast med påstander færre og færre er overbevist om. I tillegg har det utviklet seg til en kamp om hva avkriminalisering innebærer.

Actis, på den ene siden, ønsker å beholde Nordens strengeste straffer på papiret, samtidig som man benytter påtaleunnlatelse med vilkår ovenfor ungdom. De såkalt frivillige ruskontraktene. Såkalt, fordi helsearbeidere i Bergen kommune har kritisert frivilligheten for ikke å alltid være like reell.